b'\n_START_ARTICLE_\nNFL sezona 2016.\n_START_PARAGRAPH_\nNFL sezona 2016. je 97. po redu sezona nacionalne lige ameri\xc4\x8dkog nogometa._NEWLINE_Sezona je po\xc4\x8dela 8. rujna 2016. pobjedom branitelja naslova Denver Broncosa nad Carolina Panthersima. Super Bowl LI je bio zavr\xc5\xa1na utakmica sezone, u kojoj su se 5. velja\xc4\x8de 2017. u Houstonu u Texasu na NRG Stadiumu sastali pobjednici AFC konferencije New England Patriotsi i pobjednici NFC konferencije Atlanta Falconsi. Pobijedili su Patriotsi sa 34:28 i osvojili svoj peti naslov prvaka u povijesti._NEWLINE_Prije po\xc4\x8detka sezone, mom\xc4\x8dad St. Louis Ramsa se u prvom preseljenju tima od 1997. godine vratila u Los Angeles u Kaliforniji, gdje su ve\xc4\x87 nastupali od 1946. do 1994. godine.'